Il-persuni b’diżabilità huma fundamentali għas-suċċess tal-għanijiet ta’ żvilupp sostenibbli!

# X’inhi l-Aġenda 2030 għall-Iżvilupp u l-Għanijiet ta’ Żvilupp Sostenibbli (SDGs)?

L-Aġenda 2030 għall-Iżvilupp Sostenibbli kienet adottata mill-mexxejja kollha tad-dinja fl-2015. L-Aġenda 2030 hija pjan universali ta’ azzjoni għat-tmiem tal-faqar, għall-ħarsien tal-pjaneta u għall-assigurazzjoni tal-prosperità. Din tħaddan 17-il Għan ta’ Żvilupp Sostenibbli (SDGs) li jridu jinkisbu mill-pajjiżi kollha sal-2030.

L-SDGs huma universali u jipprovdu qafas ċar ta’ politika għal azzjonijiet regolatorji fuq livelli nazzjonali w internazzjonali. Dawn iridu jiġu mplimentati fil-pajjiżi kollha.

**L-inklużjoni hija fil-qalba tal-Aġenda 2030 li ma tinkludix biss wegħda li “ħadd ma jitħalla barra” iżda wkoll ftehim “biex dawk li baqgħu l-iktar lura jingħataw prijorità”.**

Sabiex jintlaħqu l-għanijiet, kulħadd irid jagħmel il-parti tiegħu:

* il-gvernijiet,
* is-soċjetà ċivili,
* is-settur privat,
* l-organizzazzjonijiet tal-persuni b’diżabilità,
* **u ċ-ċittadini bħalna!**

# Kif inhuma nklużi l-persuni b’diżabilità?

L-Aġenda 2030 timpenja ruħha biex tagħti l-mezzi lill-persuni li huma f’riskju ta’ vulnerabilita’ biex jirnexxu, inklużi l-persuni b’diżabilità. L-Aġenda 2030 tippromwovi r-rispett universali għad-drittijiet tal-bniedem, l-ugwaljanza u n-nondiskriminazzjoni.

Il-persuni b’diżabilità huma nklużi b’mod ċar fl-SDGs li ġejjin:

Għan nru 1 - Ebda faqar

Għan nru 4- Edukazzjoni ta’ kwalità

Għan nru 8 - Xogħol deċenti u tkabbir ekonomiku

Għan nru 10 - Tnaqqis tal-inugwaljanzacsökkentése

Għan nru 11 - Bliet u komunitajiet sostenibbli

Għan nru 16 - Paċi, ġustizzja u istituzzjonijiet b’saħħithom

Għan nru 17 - Partnerség a célok eléréséért

Il-persuni b’diżabilità huma wkoll inklużi mingħajr riserva fl-għanijiet li ġejjin:

Għan nru 3 - Saħħa tajba u benessri

Għan nru 5 - Ugwaljanza bejn is-sessi

Għan nru 6 - Ilma nadif u miżuri sanitarji

Għan nru 7 - Enerġija affordabbli u nadifa

# X’ inhuwa l-Forum Ewropew dwar id-Diżabilita’*(European Disability Forum)*?

Il-Forum Ewropew dwar id-Diżabilita’ (EDF) huwa umbrella organisation ta’ persuni b’diżabilita’ li jiddefendi l-interessi ta’ aktar minn 80 miljun persuna b’diżabilita’ Ewropej. Aħna pjattaforma unika li tiġbor flimkien rappreżentanti ta’ organizzazzjonijiet ta’ persuni b’diżabilita’ minn madwar l-Ewropa. Aħna mmexxija minn persuni b’diżabilita’ u l-familjari tagħhom. Aħna vuċi soda u magħquda tal-persuni b’diżabilita’ fl-Ewropa.

# X’inhu l-irwol tal-EDF?

L-EDF irid li l-SDGs isiru realtà għat-80 miljun Ewropew b’diżabilità.

Il-ħidma tagħna tiffoka fuq erba’ oqsma prinċipali:

1. Sostenn għall-membri tal-EDF biex jimplimentaw u jimmonitorjaw l-SDGs fuq livell nazzjonali,
2. Tmexxija ‘l quddiem tal-politika tal-SDGs dwar l-iżvilupp inklussiv tad-diżabilità fuq livell Ewropew,
3. Tqassim ta’ informazzjoni ma’ pjattaformi oħra reġjonali ta’ persuni b’diżabilità li jinsabu barra mill-UE,
4. Rakkommandazzjoni biex id-data tiġi maqsuma skont id-diżabilità.

# X’tistgħu tagħmlu?

(L-EDF jista’ joffrilkom appoġġ!)

* Ingħaqdu mal-pjattaforma nazzjonali tal-SDGs tagħkom
* Organizzaw sessjonijiet ta’ taħriġ dwar l-SDGs
* Aqsmu nformazzjoni dwar l-SDGs
* Skopru min huwa responsabbli għall-SDGs fil-gvern tagħkom
* Skopru min huwa responsabbli għas-CRPD fil-gvern tagħkom u ppromwovu s-sensibilizzazzjoni dwar l-SDGs
* Itolbu biex tingħaqdu mad-delegazzjoni nazzjonali tagħkom li qed tattendi l-Forum Politiku ta’ Livell Għoli (l-avveniment li jimmonitorja l-implimentazzjoni tal-SDGs)

# Id-data fl-SDGs

L-inklużjoni ta’ referenzi speċifiċi għall- persuni b’diżabilità fl-Aġenda 2030 u l-SDGs hija pożittiva ħafna. Madankollu, il-ġbir ta’ data dwar persuni b’diżabilità tibqa’ diffiċli minħabba li l-proċess huwa wieħed li mhuwiex faċli. Id-differenzi fid-diżabilitajiet u fis-severità tagħhom jista’ jkollhom impatt sinifikanti fuq l-esperjenzi tal-inklużjoni.

**L-EDF huwa favur il-qsim tad-data skont id-diżabilità, bl-użu tas-Sett Qasir ta’ Mistoqsijiet tal-Washington Group.**

**L-EDF jirrakkomanda wkoll li ssir ħidma mill-Uffiċċji tal-Istatistika Nazzjonali sabiex dawn jintegraw mistoqsijiet speċifiċi għad-diżabilità fl-istħarriġ nazzjonali tagħhom.**

Aħna rridu li jkollna data iktar affidabbli u komparabbli dwar id-diżabilità sabiex inkunu nistgħu nifhmu sew in-natura eżatta tal-ostakli għall-persuni b’diżabilità, niddeterminaw l-azzjonijiet li jridu jittieħdu, u nippjanaw l-implimentazzjoni tagħhom!

# Qiegħed tfittex iktar informazzjoni dwar l-Aġenda 2030 għall-Iżvilupp Sostenibbli u l-SDGs?

[Ara l-webpage tal-EDF](http://www.edf-feph.org/2030-agenda-sustainable-development-goals)

[Aqra r-rapport tal-EDF dwar id-drittijiet tal-bniedem fuq il-konnessjoni bejn l-SDGs u l-Konvenzjoni tan-NU dwar id-Drittijiet ta’ Persuni b’Diżabilità (2018)](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[Aqra r-Rapport Ewropew f’format faċli li jinqara dwar id-Drittijiet tal-Bniedem](http://www.edf-feph.org/sites/default/files/sdgs_report_etr_-_final.docx)

Għal mistoqsijiet oħra, ikkuntattja lil Dott. Marion Steff, koordinatriċi tal-SDGs: [marion.steff@edf-feph.org](mailto:marion.steff@edf-feph.org)

European Disability Forum (EDF) 35 Square de Meeûs, 1000 Brussel.